Erg beseerde man langs pad gevind | Maroela Media
Kapt. Appel Ernst, woordvoerder van die polisie, het gesê 'n groep kinders wat langs die pad gestap het, het omstreeks 13:00 op die man afgekom. Die kinders het 'n lid van die plaaslike gemeenskapspolisiëringsforum (GPF) in kennis gestel wat die polisie ontbied het.
"Die man het in die gras gelê en sy hande en voete was vasgebind. Hy het veelvuldige beserings gehad en was só ernstig beseer dat hy per helikopter na 'n hospitaal geneem moes word," het Ernst gesê.
Athlenda Mathe, woordvoerder van Netcare 911, het gesê die man is vermoedelik aangerand en was in 'n kritieke toestand. Hy is na 'n hospitaal in Johannesburg geneem, maar het aan sy beserings beswyk oomblikke nadat die helikopter geland het.
"Volgens die polisie se voorlopige ondersoek is die man deur twee of drie voertuie langs die pad afgelaai. Die oorledene is geïdentifiseer as 'n inwoner van Soweto. Hy is tussen 30 en 33 jaar oud. Geen verdere inligting is in dié stadium beskikbaar nie, maar alle moontlike leidrade word opgevolg," het Ernst gesê.
Die polisie het versoek dat enigiemand met meer inligting ao. Rupert van Zyl by 011 278 8100 of Crime Line by 08600 10111 kontak.
So tragies! Kan my net indink wat die arme man moes deurmaak. Innige simpatie aan sy geliefdes. Hoop die SAPD kry die skuldiges vinnig aangekeer.
Hy kon net uit een voertuig afgelaai geword het, al was daar meer as een voertuig :)
Jay · 3 jare gelede
Hoe kan ń saak van moord ondersoek word, as die persoon nog leef? Is dit dan nie eerder poging tot moord of aanranding met die doel om ernstig te beseer nie?
Amanda Jordaan · 3 jare gelede
Jay lees weer die berig die man is oorlede oomblikke nadat helikopter geland het
Volgens Netwerk24 is die man in sy huis gekry en vasgebind aan 'n stoel???
Afgelaai met 2 of 3 voertuie??? Huh
Dankie vir jou navraag. Die persverklaring wat aanvanklik deur Netcare911 uitgestuur is, was foutief en is later gewysig nadat Maroela Media navraag gedoen het. Maroela Media het die feite met Netcare911 en die SAPD bevestig. Dus is hierdie inligting korrek.
Dankie ek het aangeneem dat julle berig meer korrek is, want Netwerk24 jy kan ook nie meer hulle berigte as korrek aanvaar nie.
Wil graag deel wees van Maroela Media
Maroela Media se nuus is gratis en jy hoef dus nie 'n lid te wees om dit te lees nie!
Maak dit vir jouself baie maklik om seker te maak jy mis nie iets nie:
• Besoek daagliks ons webwerf by http://maroelamedia.co.za/
• Teken in op ons daaglikse en weeklikse nuusbrief (http://maroelamedia.co.za/nuusbrief/)
• Klik "like" op ons Facebook-blad (https://www.facebook.com/MaroelaMedia)
• Volg ons op Twitter (https://twitter.com/maroelamedia) of Toeter (http://www.toeter.com/MaroelaMedia/toete)
• Laai ons app af indien jy 'n iPhone of Android-slimfoon het (http://maroelamedia.co.za/blog/nuus/sa-nuus/die-lekkerste-gratis-nuus-app-is-hier/)
• Jy kan selfs op elke werksdag 'n laatmiddag WhatsApp-boodskap ontvang om seker te maak jy het nie die belangrikste stories van die dag gemis nie: http://maroelamedia.co.za/whatsapp-nuusflitse/